Μοσχαρίσιες μπριζόλες πανέ, στο τηγάνι
Είναι γρήγορες, είναι και πεντανόστιμες αυτές οι μοσχαρίσιες μπριζόλες. Το μυστικό του σεφ; Τις ραντίζει με λίγο λιωμένο βούτυρο αρωματισμένο με θυμάρι.
4 μπριζόλες κόντρα (από νεαρό μοσχάρι, περίπου 250 γρ. η καθεμία) *, 2 αυγά, 100 γρ. αλεύρι για όλες τις χρήσεις, 200 γρ. μπαγιάτικη ψίχα ψωμιού, ψιλοθρυμματισμένη, 1 κουτ. σούπας θυμάρι ξερό, τριμμένο, 100 γρ. βούτυρο αγελάδας, σε κυβάκια, λάδι για το τηγάνισμα, αλάτι, φρεσκοτριμμένο πιπέρι
Για τις μοσχαρίσιες μπριζόλες πανέ, στο τηγάνι, σε ένα μπολ χτυπάμε τα αυγά με αλατοπίπερο, σε άλλο ρίχνουμε το αλεύρι και σε τρίτο το θρυμματισμένο ψωμί.Περνάμε μία μία τις μπριζόλες πρώτα από το αλεύρι, μετά από τα αυγά και τελευταία από το ψωμί, πιέζοντάς τες ώστε να καλυφθούν καλά.Σε ένα μεγάλο τηγάνι ρίχνουμε τόσο λάδι ώστε να καλύψει το 1/4 του σκεύους και το ζεσταίνουμε σε δυνατή φωτιά.Τηγανίζουμε τις μπριζόλες για περίπου 8 λεπτά από κάθε πλευρά. Τις βγάζουμε σε πιατέλα.Σε ένα τηγανάκι ρίχνουμε το βούτυρο και το θυμάρι και το ζεσταίνουμε σε δυνατή φωτιά μέχρι να αφρίσει.Ραντίζουμε τις μπριζόλες με το αρωματισμένο βούτυρο και σερβίρουμε.
Μοσχάρι